CELEX: 32016D2242
Language: hu
Date: 2016-12-09 00:00:00
Title: A Bizottság (EU) 2016/2242 végrehajtási határozata (2016. december 9.) a Hordeum vulgare L. fajhoz tartozó Scrabble fajta a 66/402/EGK tanácsi irányelv követelményeinek meg nem felelő vetőmagjának átmeneti forgalmazásáról (az értesítés a C(2016) 8106. számú dokumentummal történt) (EGT-vonatkozású szöveg )

13.12.2016   
            
            
               HU
            
            
               Az Európai Unió Hivatalos Lapja
            
            
               L 337/22
            
         A BIZOTTSÁG (EU) 2016/2242 VÉGREHAJTÁSI HATÁROZATA
   (2016. december 9.)
   a Hordeum vulgare L. fajhoz tartozó Scrabble fajta a 66/402/EGK tanácsi irányelv követelményeinek meg nem felelő vetőmagjának átmeneti forgalmazásáról
   
      
         (az értesítés a C(2016) 8106. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a gabonavetőmagok forgalmazásáról szóló, 1966. június 14-i 66/402/EGK tanácsi irányelvre (1) és különösen annak 17. cikke (1) bekezdésére,
   mivel:
   
               (1)
            
            
               Spanyolországban a 66/402/EGK irányelv II. melléklete 1.A. pontjában a Hordeum vulgare L. fajhoz tartozó, a minimális fajtatisztaság tekintetében meghatározott feltételeknek megfelelő második generációs minősített vetőmagból rendelkezésre álló mennyiség a tavalyi évben a termesztési folyamat során jelentkező problémák miatt nem elegendő, és így nem elégíti ki a tagállam igényeit.
            
         
               (2)
            
            
               Az említett vetőmag iránti keresletet nem lehet más tagállamból vagy harmadik országból származó olyan vetőmaggal kielégíteni, amely a 66/402/EGK irányelv összes előírásának megfelelne.
            
         
               (3)
            
            
               Következésképpen Spanyolországot helyénvaló felhatalmazni arra, hogy engedélyezze a szóban forgó fajta vetőmagjának kevésbé szigorú feltételek melletti forgalmazását.
            
         
               (4)
            
            
               Ezenkívül a belső piac megfelelő működésének biztosítása és a piacon belüli zavar elkerülése érdekében a Spanyolországot e fajta vetőmagjaival ellátni képes tagállamokat fel kell hatalmazni az említett vetőmag forgalmazásának engedélyezésére, függetlenül attól, hogy a vetőmag uniós tagállamból vagy a 2003/17/EK tanácsi határozat (2) alá tartozó harmadik országból származik-e.
            
         
               (5)
            
            
               Mivel ez a határozat az Uniós szabványoktól való eltérést biztosít, a kevésbé szigorú feltételeknek megfelelő vetőmag mennyiségét indokolt a Spanyolország szükségleteinek kielégítéséhez szükséges minimális mennyiségre korlátozni. Annak érdekében, hogy a forgalomba hozandó vetőmagok e határozat alapján engedélyezett összmennyisége ne haladja meg az e határozatban előírt maximális mennyiséget, helyénvaló, hogy koordinátorként Spanyolország, az e határozat iránti kérelem benyújtója és a meghatározott fajta forgalomba hozatala által leginkább érintett tagállam járjon el.
            
         
               (6)
            
            
               Mivel a kevésbé szigorú feltételeknek megfelelő vetőmagok forgalomba hozatala az Uniós szabványoktól való eltérést jelent, az csak 2018. december 31-ig, ideiglenesen engedélyezendő; ennyi idő szükséges ugyanis a kérdéses vetőmag termelésének biztosításához és az érintett fajták helyzetének felülvizsgálatához.
            
         
               (7)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A Hordeum vulgare L. (árpa) Scrabble fajtájához tartozó, második generációs „minősített vetőmag” kategóriájú, a fajtatisztaság tekintetében a 66/402/EGK irányelv II. melléklete 1. A. pontjában megállapított követelményeknek meg nem felelő vetőmag Unióban való forgalomba hozatala 6 000 t mennyiségig és 2018. december 31-én véget érő időszakra engedélyezett, amennyiben a minimális fajtatisztaság eléri a 97 %-ot.
   2. cikk
   Minden olyan vetőmag-beszállítónak, aki az 1. cikkben meghatározott vetőmagot kíván forgalomba hozni, abban a tagállamban kell engedélyért folyamodnia, ahol székhellyel rendelkezik. A kérelemben fel kell tüntetni a forgalomba hozatalra szánt vetőmag mennyiségét.
   A kérdéses tagállam engedélyezi a szállítónak a vetőmag forgalomba hozatalát, kivéve, ha:
   
               a)
            
            
               elegendő bizonyíték áll rendelkezésre ahhoz, hogy kétségbe lehessen vonni, hogy a forgalmazó képes-e fogalomba hozni akkora mennyiségű vetőmagot, amekkorára engedélyt kért; vagy
            
         
               b)
            
            
               az engedély megadása az 1. cikkben a vetőmagra meghatározott összmennyiség túllépéséhez vezetne.
            
         3. cikk
   A határozat alkalmazásakor a tagállamok adminisztratív segítséget nyújtanak egymásnak.
   Spanyolország koordináló tagállamként jár el, gondoskodva arról, hogy a tagállamok által az e határozat alapján forgalmazásra engedélyezett vetőmagmennyiség ne lépje túl az 1. cikkben említett összmennyiséget.
   Az a tagállam, amelyhez a 2. cikk alapján kérelmet nyújtanak be, haladéktalanul értesíti a koordináló tagállamot a kérelemben szereplő mennyiségről. A koordináló tagállam haladéktalanul tájékoztatja az értesítő tagállamot arról, hogy az engedélyezés az összmennyiség túllépését eredményezné-e.
   4. cikk
   A tagállamok haladéktalanul tájékoztatják a Bizottságot és a többi tagállamot az e határozat alapján forgalomba hozatalra engedélyezett mennyiségekről.
   5. cikk
   Ennek a határozatnak a tagállamok a címzettjei.
   
      Kelt Brüsszelben, 2016. december 9-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL 125., 1966.7.11., 2309/66. o.
   
   
      (2)  A Tanács 2003/17/EK határozata (2002. december 16.) a harmadik országokban a vetőmagtermesztés során végrehajtott szántóföldi ellenőrzések és a harmadik országokban termesztett vetőmagok egyenértékűségéről (HL L 8., 2003.1.14., 10. o.).